Pranešimas žiniasklaidai

2025 spalio 16 d.

**Dirbtinis intelektas atkeliauja ir į vejos priežiūrą: „Husqvarna“ pristatė dar išmanesnius robotus vejapjoves**

**Dirbtinio intelekto (DI) sprendimai vis sparčiau keičia kasdienybę – nuo išmaniųjų pagalbininkų telefone iki automobilių ir namų šildymo sistemų. Technologinė pažanga pasiekė ir vejos priežiūrą: naujos kartos robotai vejapjovės geba ne tik prižiūrėti kiemo veją, bet ir dar efektyviau reaguoti į netikėtas kliūtis bei prisitaikyti prie kintančių sąlygų.**

Pasaulinė robotinės vejos priežiūros lyderė „Husqvarna“ pristatė naujos kartos „Automower Nera“ serijos modelius „405VE“, „410VE“, „430V“ ir „450V“, išsiskiriančius integruota DI vaizdo atpažinimo technologija.

„Šie nauji modeliai – pirmieji „Husqvarna“ robotiniai vejapjovės, turintys integruotą DI vaizdo atpažinimo technologiją. Jie žymi naują etapą vejos priežiūroje – ne tik mato aplinką, bet ir geba reaguoti į ją realiu laiku, paversdami kasdienę vejos priežiūrą išmaniu ir dar paprastesniu procesu“, – komentuoja Simas Bairašauskas, „Husqvarna“ produktų specialistas.

DI vaizdo atpažinimo technologija leidžia vejos robotui realiu laiku matyti ir atpažinti kliūtis – nuo ant žolės paliktų daiktų iki naktinių gyvūnų. Tai padeda išmaniems robotams vejapjovėms išvengti kliūčių ant vejos, taip sumažinant netikėtų sustojimų riziką. Infraraudonųjų spindulių kamera leidžia šiai technologijai veikti ir nakties metu, užtikrinant tikslų vejos pjovimą ir reakciją į supančią aplinką.

S. Bairašauskas pabrėžia, kad naujieji išmanūs robotai vejapjovės mato veją, tačiau žmonės jiems tėra fone esantis elementas. Vaizdai apdorojami įrenginio viduje ir tvarkomi laikantis visų Europos Sąjungos privatumo reikalavimų – vaizdai nėra saugomi ar perduodami.

Visi nauji robotų vejapjovių modeliai turi integruotą „Epos“ sistemą ir veikia be fizinių laidų, žyminčių pjaunamos vejos ribas – tam naudojamos roboto savininko nustatytos virtualios ribos. Nauji „Husqvarna“ vejos robotų modeliai „405VE“ ir „410VE“ yra skirti 9–15 arų ploto vejoms, o „430V“ ir „450V“ – didesnėms ir sudėtingesnės formos vejoms net iki 75 arų.

Taip pat programėlėje „Automower Connect“ galima nustatyti, kur ir kada turi būti pjaunama veja, sukurti laikinas nepjovimo zonas ar pasirinkti norimą pjovimo raštą – nuo atsitiktinio iki klasikinių juostelių, šachmatų ar trikampių. Modeliai „405VE“ ir „410VE“ taip pat turi papildomą funkciją „EdgeCut“, kuri leidžia tiksliai nupjauti vejos kraštus ir sumažina poreikį juos tvarkyti rankiniu būdu.

Šiemet „Husqvarna“ robotai vejapjovės mini 30 metų jubiliejų. Viso pasaulio, o taip pat ir Lietuvos vartotojai itin vertina šio gamintojo robotų vejapjovių patikimumą. „Platus prekybos ir serviso tinklas visoje Lietuvoje taip pat prisideda prie klientų pasitenkinimo – galime jiems pasiūlyti patogų ir profesionalų aptarnavimą“, – teigia „Husqvarna“ produktų specialistas.

***Daugiau informacijos:***

*Aistė Jankūnaitė*

*+370 614 55468 /* *aiste@ideaprima.lt*

*IDEA PRIMA Projektų direktorė*